ອອສເຕຣເລຍ ເພີ້ມການຊ່ວຍເຫຼືອທາງທະຫານໃຫ້ແກ່ ຢູເຄຣນ
ນາຍົກລັດຖະມົນຕີຂອງ ອອສເຕຣເລຍ ຕ້ອງຕິຕໍ່ "ອາຊະຍາກໍາສົງຄາມ" ໃນລະຫວ່າງການເດີນທາງຢ້ຽມຢາມ ຢູເຄຣນ ແບບປິດລັບ
ນາຍົກລັດຖະມົນຕີຂອງອອສເຕຣເລຍ ທ່ານແອນໂທນີ ອາລບານິສ ໄດ້ເດີນທາງໄປຢ້ຽມຢາມເມືອງຕ່າງໆຂອງ ຢູເຄຣນ, ບ່ອນທີ່ ຣັດເຊຍ ໄດ້ຖືກກ່າວຫາວ່າ ກໍ່ອາຊະຍາກໍາສົງຄາມ ຕໍ່ພົນລະເຮືອນ ທ່ານອາລບານິສ ຍັງໄດ້ໃຫ້ສັນ ຍາທີ່ຈະຊ່ວຍເຫຼືອທາງທະຫານເພີ້ມເຕີມໃຫ້ແກ່ ຢູເຄຣນ ປະມານ 70 ລ້ານໂດລາ ຟີລ ເມີເຊີ ມີລາຍງານຈາກນະຄອນຊິດນີ, ເຊິ່ງ ທິບສຸດາ ມີລາຍລະອຽດມາສະເໜີທ່ານ ໃນອັນດັບຕໍ່ໄປ ທ່ານແອນໂທນີ ອາລບານິສ ໄດ້ເຮັດໃຫ້ຫຼາຍຄົນປະຫຼາດໃຈດ້ວຍການເດີນທາງໄປຢ້ຽມຢາມຢູເຄຣນ ໃນມື້ວັນອາທິດແລ້ວນີ້ ລຸນຫຼັງທີ່ທ່ານເຂົ້າຮ່ວມກອງປະຊຸມສຸດຍອດ ຂອງອົງການ NATO ຢູ່ໃນນະຄອນຫຼວງມາດຣິດ ຂອງປະເທດສະເປນ ນາຍົກລັດຖະມົນຕີຂອງອອສເຕຣເລຍ ໄດ້ໄຕ້ທຽນເພື່ອລະນຶກເຖິງພົນລະເຮືອນທີ່ເສຍຊີວິດ ທີ່ຖືກຝັງໃນຂຸມຂະໜາດໃຫຍ່ຢູ່ເມືອງບູຊາ ໃກ້ໆກັບນະຄອນ ຫຼວງກີຢິບຂອງປະເທດຢູເຄຣນ, ເຊິ່ງທະຫານຂອງຣັດເຊຍ ໄດ້ຖືກກ່າວຫາວ່າ ປະຕິບັດການຢ່າງໂຫດຮ້າຍທາລຸນຫຼາຍໆຢ່າງ ທ່ານກ່າວວ່າ ອອສເຕຣເລຍ ໄດ້ແບ່ງປັນຄວາມປາດຖະໜາຂອງຊຸມຊົນໂດຍການຊອກຫາຄວາມຍຸຕິທໍາໃຫ້ກັບຜູ້ທີ່ໄດ້ຮັບເຄາະຮ້າຍ ທ່ານອາລບານິສ ຍັງໄດ້ເດີນທາງໄປເມືອງເອີປິນ ເຊິ່ງເປັນເມືອງອີກເມືອງນຶ່ງທີ່ມີຮອຍແປ້ວຈາກສົງຄາມ, ໂດຍທ່ານໄດ້ກ່າວຕໍ່ນັກຂ່າວວ່າ ທ່ານໄດ້ເຫັນການ ທໍາລາຍລ້າງຈາກສົງຄາມ, ເຊິ່ງທ່ານໄດ້ກ່າວວ່າ: ທ່ານອາລບານິສ ຍັງໄດ້ພົບປະກັບປະທານາທິບໍດີຂອງຢູເຄຣນ ທ່ານໂວໂລດີເມຍ ເຊເລັນສກີ ອອສເຕຣເລຍ ກໍາລັງສົ່ງການຊ່ວຍເຫຼືອທາງທະຫານເພີ້ມເຕີມໄປໃຫ້ ຢູເຄຣນ ລວມມີລົດຫຸ້ມເກາະຫຼາຍກວ່າ 30 ຄັນ ແລະເຮືອບິນທີ່ບໍມີຄົນຂັບອີກຈໍານວນນຶ່ງ ແຄນເບີຣາ, ຍັງໄດ້ວາງຂໍ້ກໍານົດເພີ້ມເຕີມໃນການລົງໂທດທາງດ້ານເສດຖະກິດຕ່າງໆ ໂດຍການຫ້າມການເດີນທາງຕໍ່ລັດຖະມົນຕີໃນຄະນະລັດຖະບານ ແລະພວກຊົນຊັ້ນຮັ່ງມີທີ່ມີເສັ້ນສາຍຂອງຣັດເຊຍ 16 ຄົນ, ພ້ອມທັງຍຸຕິການນໍາເຂົ້າຄໍາຈາກ ຣັດເຊຍ ທ່ານນາງມິແຊລ ເກຣແຕນ (Michelle Grattan), ຫົວໜ້ານັກຂ່າວ ຂອງອົງການຂ່າວອອນລາຍນ໌ Conversation, ກ່າວຕໍ່ອົງການອອກອາກາດຂອງອອສເຕຣເລຍວ່າ ການຢ້ຽມຢາມ ຢູເຄຣນ ຂອງທ່ານ ອາລບານິສ ແມ່ນຄວາມໝາຍອັນສໍາຄັນ, ເຊິ່ງ ທ່ານນາງ ເກຣແຕນໄດ້ກ່າວວ່າ: ລັດຖະບານຂອງອອສເຕຣເລຍ ຍັງໄດ້ພິຈາລະນາທີ່ຈະເປີດສະຖານທູດຄືນຢູ່ໃນປະເທດຢູເຄຣນ ທ່ານອາລບານິສ ເຂົ້າຮ່ວມລາຍຊື່ຂອງຜູ້ນໍາລະດັບໂລກ ເປັນແຖວຍາວ ທີ່ໄດ້ເດີນທາງໄປຢ້ຽມຢາມປະເທດຢູເຄຣນ ນັບຕັ້ງແຕ່ການຮຸກຮານຢູເຄຣນ ຂອງ ຣັດເຊຍ ໄດ້ເລີ້ມຕົ້ນຂຶ້ນເມື່ອເດືອນກຸມພາທີ່ຜ່ານມາ ທ່ານເດີນທາງເຂົ້າໄປຢູເຄຣນ ໂດຍຜ່ານປະເທດໂປແລນ, ເຊິ່ງເດີນທາງດ້ວຍລົດໄຟຫຸ້ມເກາະ ທ່ານໄດ້ຖືກຄຸ້ມຄອງຢ່າງໃກ້ຊິດ ໂດຍກອງກໍາລັງພິເສດຂອງ ຢູເຄຣນ ຜູ້ອົບພະຍົບຊາວຢູເຄຣນຫຼາຍພັນຄົນ ໄດ້ຮັບອະນຸຍາດໃຫ້ລີ້ໄພຊົ່ວຄາວຢູ່ໃນ ອອສເຕຣເລຍ